Kim Chaekin teknillinen yliopisto

Kim Chaekin teknillinen yliopisto (kor. 김책공업종합대학) on Daedongjoen rannalla Pohjois-Korean pääkaupungissa Pjongjangissa toimiva teknologinen yliopisto. Kim Chaekin teknillinen yliopisto perustettiin Kim Il-sungin aloitteesta 27. syyskuuta 1948 alun perin nimellä Pjongjangin teknologian korkeakoulu. Tiedekuntia oli varhaisissa vaiheissa yhdeksän, opettajia yli 80 ja opiskelijoita noin 1 500. Kim Il-sung nimesi oppilaitoksen uudelleen merkittävän liittolaisensa, komentaja Kim Chaekin mukaan tämän kuoltua vuonna 1951. Samalla Kim Il-sung perusti Kim Chaekin mukaan nimetyn stipendin. Toukokuussa 1988 korkeakoulu sai virallisesti yliopiston aseman. EduRankin kansainvälisessä yliopistojen vertailussa Kim Chaekin teknillinen yliopisto on sijoittunut toiseksi kolmesta vertaillusta Pohjois-Korean yliopistosta. Maailman mittakaavassa se pääsi samassa vertailussa sijalle 7 690 kaikkiaan 14 131:sta vertaillusta oppilaitoksesta. Lähteet